इंफाल का मौसम हमेशा सुहावना रहता है | अक्टूबर से फरवरी तक सर्दी का मौसम और अप्रैल से अक्टूबर तक वर्षा का | इंफाल एक आधुनिक शहर है | यहाँ पुराने भवन भी है और बहुमंजिली आधुनिक इमारते भी | इंफाल शहर के बीचो-बीच महिला बाजार है | इसकी अपनी पहचान है | यह बहुत बड़ा बाजार है जिसे केवल महिलाये चलाती ही | यहाँ साग-सब्जी , अंडे-मुर्गी , ताजा सुखी मछलियों से लेकर कपड़े-जूते और लोहे का सामान सबकी दुकाने है | यह बाजार 3500 वर्गफुट में फैला हुआ है | ऊँचे चबूतरो पर टिन की छते है बाकी खुला है | महिला बाजार में सभी उम्र की महिलाये होती है | वैष्णव महिलाये माथे पर तिलक लगाये अलग पहचानी जा सकती है |